CELEX: 22009D0107
Language: da
Date: 2009-10-22 00:00:00
Title: Det Blandede EØS-udvalgs afgørelse nr. 107/2009 af 22. oktober 2009 om ændring af bilag XI (Tjenesteydelser på telekommunikationsområdet) til EØS-aftalen

17.12.2009   
            
            
               DA
            
            
               Den Europæiske Unions Tidende
            
            
               L 334/4
            
         
      DET BLANDEDE EØS-UDVALGS AFGØRELSE
   
   
      Nr. 107/2009
   af 22. oktober 2009
   om ændring af bilag XI (Tjenesteydelser på telekommunikationsområdet) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XI til aftalen blev ændret ved Det Blandede EØS-udvalgs afgørelse nr. 96/2009 af 25. september 2009 (1).
            
         
               (2)
            
            
               Europa-Parlamentets og Rådets forordning (EF) nr. 544/2009 af 18. juni 2009 om ændring af forordning (EF) nr. 717/2007 om roaming på offentlige mobiltelefonnet i Fællesskabet og af direktiv 2002/21/EF om fælles rammebestemmelser for elektroniske kommunikationsnet og -tjenester (2) bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   I bilag XI til aftalen foretages følgende ændringer:
   
               1)
            
            
               Følgende tekst indsættes i punkt 5cu (Europa-Parlamentets og Rådets forordning (EF) nr. 717/2007):
               », som ændret ved:
               
                           —
                        
                        
                           
                              32009 R 0544: Europa-Parlamentets og Rådets forordning (EF) nr. 544/2009 af 18. juni 2009 (EUT L 167 af 29.6.2009, s. 12).
                           Forordningens bestemmelser gælder i forbindelse med nærværende aftale med følgende tilpasning:
                           Følgende afsnit indsættes i artikel 1, stk. 4:
                           
                              »Hvis Den Europæiske Centralbank ikke har offentliggjort vekselkursen for euroen i forhold til den islandske krone på den dato, hvor Det Blandede EØS-udvalgs afgørelse nr. 107/2009 om indarbejdelse af denne forordning i EØS-aftalen træder i kraft, omregnes den efter den vekselkurs, der fastsættes af den islandske centralbank på den pågældende dato.
                              I forbindelse med de efterfølgende takstnedsættelser, jf. artikel 3, stk. 2, og artikel 4, stk. 2, omregnes de ændrede værdier — i tilfælde af den islandske krone, og hvis den Europæiske Centralbank ikke har offentliggjort nogen vekselkurs — efter de referencevalutakurser, der er offentliggjort af den islandske centralbank én måned forud for den dato, hvor de reviderede værdier finder anvendelse.««
                           
                        
                     
         
               2)
            
            
               Følgende afsnit indsættes i punkt 5cl (Europa-Parlamentets og Rådets direktiv 2002/21/EF):
               
                           »—
                        
                        
                           32009 R 0544: Europa-Parlamentets og Rådets forordning (EF) nr. 544/2009 af 18. juni 2009 (EUT L 167 af 29.6.2009, s. 12).«
                        
                     
         Artikel 2
   Den islandske og den norske udgave af forordning (EF) nr. 544/2009, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 23. oktober 2009, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 22. oktober 2009.
      
         
            På Det Blandede EØS-udvalgs vegne
         
         Oda Helen SLETNES
         
         
            Formand
         
      
   
   
      (1)  EUT L 304 af 19.11.2009, s. 8.
   
      (2)  EUT L 167 af 29.6.2009, s. 12.
   
      (3)  Forfatningsmæssige krav angivet.